Jan Blažek

Jan Blažek (* 20. marec 1988, Trutnov) je český futbalový útočník, hráč Slovana Liberec, kam sa vrátil z hosťovania v BV Cloppenburg 1919.

Do 1. ligy naskočil liberecký odchovanec na jeseň roku 2005. Talentovaný útočník, veľmi dobre rýchlostne i technicky vybavený, dobrý v zakončení [chýba zdroj], postupne sa vypracoval ku oporám Liberca [chýba zdroj].

Od roku 2004 pôsobil v českých mládežníckych reprezentáciách, v roku 2007 bol členom českého výberu do 21 rokov na majstrovstvá Európy, prišiel však o účasť pri striebornom ťažení reprezentácie do 20 rokov na majstrovstvách sveta v Kanade.

V zime 2007 odišiel z Liberca na hosťovanie do Slavie Praha. S prístupom vymetača barov by pravdepodobne dlho v kádri nevydržal, a preto s ním tréner Karel Jarolím viedol dlhý rozhovor. Blažek, zdá sa, zmúdrel, obmedzil návštevu podnikov a svojimi výkonmi chce viesť Slaviu k titulu. V ligovom ročníku 2007/2008 získal so Slaviou majstrovský titul, po sezóne však nebolo jeho hosťovanie predĺžené a putoval späť do Liberca.

 Externé odkazy 

 Jan Blažek na oficiálnych stránkach 90minut.pl
 Profil na stránkach fotbal.idnes.cz




Kategória:Českí futbalisti
Kategória:Narodenia v 1988
Kategória:Hráči FC Slovan Liberec
Kategória:Hráči SK Slavia Praha
Kategória:Hráči Podbeskidzie Bielsko-Biała
Kategória:Hráči FK Dukla Praha